**Ministru kabineta rīkojuma projekta „Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Ministru kabineta rīkojuma projekts „Grozījumi darbības programmas „Infrastruktūra un pakalpojumi” papildinājumā” (turpmāk – rīkojuma projekts) sagatavots saskaņā ar Ministru kabineta 2014.gada 11.marta sēdes protokollēmuma (protokols Nr.16 38.§) 11.1.apakšpunktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013. gada 24. septembra sēdes protokollēmumu (protokols Nr.50 120, 121.§) tika apstiprinātas Eiropas Reģionālās attīstības fonda (turpmāk - ERAF) finansējuma pārdales darbības programmu starpā, pārdalot ERAF finansējumu 40 449 316 *euro* apmērā no darbības programmas „Uzņēmējdarbība un inovācijas” uz darbības programmu „Infrastruktūra un pakalpojumi” daļējai esošo **virssaistību aizstāšanai** 3.1.1.1.aktivitātē „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – 3.1.1.1.aktivitāte) un 3.4.4.1.aktivitātē „Daudzdzīvokļu māju siltumnoturības uzlabošanas pasākumi”. Finansējuma pārdales rezultātā 3.1.1.1.aktivitātei ERAF finansējums palielināts par 30 489 214 *euro* un nacionālais publiskais (valsts budžeta) finansējums palielināts par 4 963 360 *euro*, lai nodrošinātu atbilstošu līdzfinansējuma likmi, savukārt, virssaistību finansējums samazināts par 35 452 574 *euro*.Ievērojot iepriekš minēto, darbības programmas „Infrastruktūra un pakalpojumi” papildinājumā (turpmāk – 3.DPP) nepieciešams aktualizēt 3.1.1.pasākuma „Profesionālās izglītības infrastruktūra” finanšu plānu.Papildus 3.DPP nepieciešams precizēt 3.1.1. pasākuma „Profesionālās izglītības infrastruktūra” 3.1.1.1.aktivitātei noteikto iznākuma rādītāju, samazinot profesionālās izglītības iestāžu, kurās tiks modernizēta infrastruktūra un mācību aprīkojums, skaitu no 53 uz 24. Ierosinātās izmaiņas saistītas ar profesionālās izglītības iestāžu reorganizāciju, kā arī ar aktivitātes īstenošanas progresa un ERAF ieguldījumu profesionālajā izglītībā efektivitātes izvērtēšanas rezultātā veikto aktivitātes pārplānošanu – finansējums tiek koncentrēts mazākā skaitā izglītības iestāžu, nekā sākotnēji plānots 3.1.1.1.aktivitātes ietvaros, lai ieguldījumu rezultātā tiktu nodrošināta atbalstāmo izglītības iestāžu infrastruktūras pilnīga sakārtošana un plānoto darbību pabeigtība profesionālās izglītības iestādēs. Papildus skaidrojam, ka 3.1.1.1.aktivitātes ietvaros kopumā tiks modernizēta infrastruktūra un mācību aprīkojums 27 profesionālās izglītības iestādēs – ar ERAF finansējuma atbalstu 24 profesionālās izglītības iestādēs un no virssaistību finansējuma 3 profesionālās izglītības iestādēs. Ņemot vērā to, ka virssaistību finansējums 3.DPP netiek atspoguļots, no virssaistību finansējuma modernizētā infrastruktūra un mācību aprīkojums 3 profesionālās izglītības iestādēs 3.DPP arī netiek atspoguļots. Papildus augstāk minētajam, 3.DPP nepieciešams svītrot 17.punktu, kurā noteikts atbalstāmo profesionālās izglītības iestāžu skaits (kvota) reģionālā griezumā. Ierosinātās izmaiņas saistītas ar profesionālās izglītības iestāžu reorganizāciju, kuru rezultātā ir mainījies atbalstāmo profesionālās izglītības iestāžu skaits, kā arī ņemot vērā to, ka 3.1.1.1.aktivitātes ietvaros ieguldījumi daļēji tiek finansēti no virssaistību finansējuma, kas 3.DPP netiek atspoguļots, un, ievērojot to, ka 3.1.1.1.aktivitātes otrajai projektu iesniegumu atlases kārtai reģionālās kvotas netika plānotas. Sekojoši, 3.1.1.1.aktivitātes ietvaros nav iespējams noteikt reģionālā finansējuma indikatīvo kvotu un tiek ierosināts to svītrot no 3.DPP.Rīkojuma projekts paredz:1. palielināt 3.1.1.1.aktivitātē pieejamo ERAF finansējumu par 30 489 214 *euro* un nacionālo publisko finansējumu par 4 963 360 *euro*;
2. precizēt 3.1.1.1.aktivitātes iznākuma rādītāju;
3. svītrot 3.1.1.1.aktivitātes ietvaros noteikto reģionālā finansējuma indikatīvo kvotu.
 |
| 3. Projekta izstrādē iesaistītās institūcijas | Izglītības un zinātnes ministrija. |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības iestādes, profesionālās izglītības iestāžu izglītojamie un pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Lai atbrīvotu ERAF finansējumu rīkojuma projektā iekļauto grozījumu veikšanai, nepieciešami grozījumi šādos tiesību aktos:1. Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri””;
2. Ministru kabineta 2011.gada 11.oktobra noteikumos Nr.788 „Noteikumi par darbības programmas „Uzņēmējdarbība un inovācijas” papildinājuma 2.3.2.3.aktivitāti „Klasteru programma””.
 |
| 2. Atbildīgā institūcija | Ekonomikas ministrija. |
| 3. Cita informācija | Rīkojuma projekts tiks virzīts iesniegšanai Ministru kabineta sēdē vienlaikus ar anotācijas IV sadaļas 1.punktā minētajiem tiesību aktu projektiem vai arī pēc to apstiprināšanas MK. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

**Anotācijas III, V un VI sadaļa - projekts šo jomu neskar.**

Izglītības un zinātnes ministre I.Druviete

Valsts sekretāre S.Liepiņa

01.10.2014. 9:08

719

I.Kalva

67047941, inese.kalva@izm.gov.lv

E.Zariņa

67047764, elina.zarina@izm.gov.lv